Kawża C‑362/12

Test Claimants in the Franked Investment Income Group Litigation

vs

Commissioners of Inland Revenue

u

Commissioners for Her Majesty’s Revenue and Customs

(talba għal deċiżjoni preliminari mressqa mis-Supreme Court of the United Kingdom)

“Protezzjoni ġudizzjarja — Prinċipju ta’ effettività — Prinċipji ta’ ċertezza legali u ta’ protezzjoni tal-aspettattivi leġittimi — Ħlas lura ta’ ammonti mħallsa indebitament — Rimedji ġudizzjarji — Leġiżlazzjoni nazzjonali — Tnaqqis tat-terminu ta’ preskrizzjoni tar-rimedji ġudizzjarji applikabbli mingħajr avviż minn qabel u b’mod retroattiv”

Sommarju — Sentenza tal-Qorti tal-Ġustizzja (It-Tielet Awla) tat-12 ta’ Diċembru 2013

Dritt tal-Unjoni Ewropea – Effett dirett – Taxxi nazzjonali inkompatibbli mad-dritt tal-Unjoni – Ħlas lura – Modalitajiet – Applikazzjoni tad-dritt nazzjonali – Terminu ta’ preskrizzjoni – Tnaqqis b’effett retroattiv – Inammissibbiltà fl-assenza ta’ perijodu tranżitorju suffiċjenti – Ksur tal-prinċipji ta’ effettività, ta’ ċertezza legali u ta’ protezzjoni tal-aspettattivi leġittimi

(Artikolu 19(1) TUE)

F’sitwazzjoni fejn il-persuni taxxabbli, skont id-dritt nazzjonali, ikunu jistgħu jagħżlu bejn żewġ rimedji ġudizzjarji possibbli għall-ħlas lura ta’ taxxa miġbura bi ksur tad-dritt tal-Unjoni, fejn wieħed minn dawn ir-rimedji jkollu terminu ta’ preskrizzjoni itwal, il-prinċipji ta’ effettività, ta’ ċertezza legali u ta’ protezzjoni tal-aspettattivi leġittimi jipprekludu li leġiżlazzjoni nazzjonali tnaqqas dan it-terminu ta’ preskrizzjoni mingħajr avviż minn qabel u b’mod retroattiv.

Fil-fatt, għalkemm il-prinċipju ta’ effettività ma jipprekludix li leġiżlazzjoni nazzjonali tnaqqas it-terminu li matulu jista’ jintalab ir-rimbors ta’ somom imħallsa bi ksur tad-dritt tal-Unjoni, dan huwa suġġett mhux biss għall-kundizzjoni li t-terminu l-ġdid ikun ta’ natura raġonevoli iżda wkoll li din il-leġiżlazzjoni l-ġdida tinkludi regoli tranżitorji li jagħtu lill-individwi terminu suffiċjenti, wara l-adozzjoni ta’ din il-leġiżlazzjoni, sabiex ikunu jistgħu jressqu t-talbiet għal rimbors li kellhom dritt iressqu taħt il-leġiżlazzjoni preċedenti. Tali regoli tranżitorji huma neċessarji peress li l-applikazzjoni immedjata għal dawn it-talbiet ta’ terminu ta’ preskrizzjoni iqsar minn dak preċedentement fis-seħħ ikollha l-effett li ċċaħħad b’mod retroattiv ċerti individwi mid-dritt għal rimbors tagħhom jew li tħallilhom biss terminu qasir wisq sabiex jinvokaw dan id-dritt. Barra minn hekk, sabiex tiġi ssodisfatta l-funzjoni tiegħu ta’ garanzija taċ-ċertezza legali, terminu ta’ preskrizzjoni għandu jiġi stabbilit minn qabel. Bl-istess mod, il-prinċipju ta’ protezzjoni tal-aspettattivi leġittimi jipprekludi li emenda tal-leġiżlazzjoni nazzjonali ċċaħħad lil persuna taxxabbli, b’effett retroattiv, mid-dritt li kellha qabel l-imsemmija emenda li tikseb ir-rimbors ta’ taxxi miġbura bi ksur tad-dritt tal-Unjoni.

Ma għandu ebda impatt fuq din il-konklużjoni l-fatt li, fil-mument li fih il-persuna taxxabbli ressqet l-azzjoni tagħha, il-possibbiltà li jintuża r-rimedju ġudizzjarju li joffri t-terminu ta’ preskrizzjoni itwal kienet ġiet irrikonoxxuta biss reċentement minn qorti inferjuri u li din il-possibbiltà kienet ikkonfermata biss sussegwentement mill-ogħla awtorità ġudizzjarja.

(ara l-punti 33, 37, 44, 45, 49 u 52, u d-dispożittiv 1 u 2)

Kawża C‑362/12

Test Claimants in the Franked Investment Income Group Litigation

vs

Commissioners of Inland Revenue

u

Commissioners for Her Majesty’s Revenue and Customs

(talba għal deċiżjoni preliminari mressqa mis-Supreme Court of the United Kingdom)

“Protezzjoni ġudizzjarja — Prinċipju ta’ effettività — Prinċipji ta’ ċertezza legali u ta’ protezzjoni tal-aspettattivi leġittimi — Ħlas lura ta’ ammonti mħallsa indebitament — Rimedji ġudizzjarji — Leġiżlazzjoni nazzjonali — Tnaqqis tat-terminu ta’ preskrizzjoni tar-rimedji ġudizzjarji applikabbli mingħajr avviż minn qabel u b’mod retroattiv”

Sommarju — Sentenza tal-Qorti tal-Ġustizzja (It-Tielet Awla) tat-12 ta’ Diċembru 2013

Dritt tal-Unjoni Ewropea — Effett dirett — Taxxi nazzjonali inkompatibbli mad-dritt tal-Unjoni — Ħlas lura — Modalitajiet — Applikazzjoni tad-dritt nazzjonali — Terminu ta’ preskrizzjoni — Tnaqqis b’effett retroattiv — Inammissibbiltà fl-assenza ta’ perijodu tranżitorju suffiċjenti — Ksur tal-prinċipji ta’ effettività, ta’ ċertezza legali u ta’ protezzjoni tal-aspettattivi leġittimi

(Artikolu 19(1) TUE)

F’sitwazzjoni fejn il-persuni taxxabbli, skont id-dritt nazzjonali, ikunu jistgħu jagħżlu bejn żewġ rimedji ġudizzjarji possibbli għall-ħlas lura ta’ taxxa miġbura bi ksur tad-dritt tal-Unjoni, fejn wieħed minn dawn ir-rimedji jkollu terminu ta’ preskrizzjoni itwal, il-prinċipji ta’ effettività, ta’ ċertezza legali u ta’ protezzjoni tal-aspettattivi leġittimi jipprekludu li leġiżlazzjoni nazzjonali tnaqqas dan it-terminu ta’ preskrizzjoni mingħajr avviż minn qabel u b’mod retroattiv.

Fil-fatt, għalkemm il-prinċipju ta’ effettività ma jipprekludix li leġiżlazzjoni nazzjonali tnaqqas it-terminu li matulu jista’ jintalab ir-rimbors ta’ somom imħallsa bi ksur tad-dritt tal-Unjoni, dan huwa suġġett mhux biss għall-kundizzjoni li t-terminu l-ġdid ikun ta’ natura raġonevoli iżda wkoll li din il-leġiżlazzjoni l-ġdida tinkludi regoli tranżitorji li jagħtu lill-individwi terminu suffiċjenti, wara l-adozzjoni ta’ din il-leġiżlazzjoni, sabiex ikunu jistgħu jressqu t-talbiet għal rimbors li kellhom dritt iressqu taħt il-leġiżlazzjoni preċedenti. Tali regoli tranżitorji huma neċessarji peress li l-applikazzjoni immedjata għal dawn it-talbiet ta’ terminu ta’ preskrizzjoni iqsar minn dak preċedentement fis-seħħ ikollha l-effett li ċċaħħad b’mod retroattiv ċerti individwi mid-dritt għal rimbors tagħhom jew li tħallilhom biss terminu qasir wisq sabiex jinvokaw dan id-dritt. Barra minn hekk, sabiex tiġi ssodisfatta l-funzjoni tiegħu ta’ garanzija taċ-ċertezza legali, terminu ta’ preskrizzjoni għandu jiġi stabbilit minn qabel. Bl-istess mod, il-prinċipju ta’ protezzjoni tal-aspettattivi leġittimi jipprekludi li emenda tal-leġiżlazzjoni nazzjonali ċċaħħad lil persuna taxxabbli, b’effett retroattiv, mid-dritt li kellha qabel l-imsemmija emenda li tikseb ir-rimbors ta’ taxxi miġbura bi ksur tad-dritt tal-Unjoni.

Ma għandu ebda impatt fuq din il-konklużjoni l-fatt li, fil-mument li fih il-persuna taxxabbli ressqet l-azzjoni tagħha, il-possibbiltà li jintuża r-rimedju ġudizzjarju li joffri t-terminu ta’ preskrizzjoni itwal kienet ġiet irrikonoxxuta biss reċentement minn qorti inferjuri u li din il-possibbiltà kienet ikkonfermata biss sussegwentement mill-ogħla awtorità ġudizzjarja.

(ara l-punti 33, 37, 44, 45, 49 u 52, u d-dispożittiv 1 u 2)